钦定古今图书集成/方舆汇编/职方典/第1518卷 > 《通志》
## 钦定古今图书集成/方舆汇编/职方典/第1518卷 > 《通志》

孟琏长官司

本司由姚关东南行十九程至其地，又七程至孟艮，其东为车里，西为木邦。蛮名哈瓦，慓悍好劫，古不通中国。明正统间，平麓川，始来归。万历间，其酋长嫡嗣曰刁派真，有叔刁派汉，聚于车里，因以车里杀泒真，而夺其官。十二年率车里来贡。十九年又劝缅来贡。后派汉死，弟派金嗣。天启二年三月，阿瓦破之。会洞吾伐阿瓦，阿瓦乃退其差发额银二百两。